•it -fr ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 26.07.1995 
COM(95)39l τιλικό 
95/0214 (CNS) 
95/0215 (CNS) 
95/0216 (CNS) 
95/0217 (CNS) 
ΕΚΘΕΣΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΑΝΑΘΕΩΡΗΣΗ 
ΤΗΣ ΚΟΙΝΟΤΙΚΗΣ ΝΟΜΟΘΕΣΙΑΣ 
ΣΕ ΘΕΜΑΤΑ ΕΝΕΡΓΕΙΑΣ 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΣΧΕΤΙΚΑ ΜΕ ΤΗΝ ΚΑΤΑΡΓΗΣΗ ΟΡΙΣΜΕΝΩΝ ΝΟΜΟΘΕΤΙΚΩΝ ΚΕΙΜΕΝΩΝ 

ΕΚΘΕΣΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΑΝΑΘΕΩΡΗΣΗ 
ΤΗΣ ΚΟΙΝΟΤΙΚΗΣ ΝΟΜΟΘΕΣΙΑΣ 
ΣΕ ΘΕΜΑΤΑ ΕΝΕΡΓΕΙΑΣ 
Το Ευρωπαϊκό Συμβούλιο Βρυξελλών του Δεκεμβρίου 1993 υπογράμμισε τη σημασία της 
προσπάθειας για την απλούστευση ορισμένων νομοθετικών πράξεων που αφορούν τους 
οικονομικούς παράγοντες και ειδικότερα τις μικρές και μεσαίες επιχειρήσεις. 
Στα πορίσματα του, το Ευρωπαϊκό Συμβούλιο αναφερόταν στην Λευκή Βίβλο της 
Επιτροπής, επισημαίνοντας το γεγονός μεταξύ άλλων ότι τα κράτη μέλη πρέπει να 
αποδίδουν ιδιαίτερη σημασία στην ελαστικότερη λειτουργία των επιχειρήσεων και της 
αγοράς εργασίας, με την καταπολέμηση ορισμένων υπερβολικών δυσκαμψιών λόγω της 
νομοθεσίας, καθώς και με την μεγαλύτερη κινητικότητάκτους. 
Στο πλαίσιο αυτό, το Συμβούλιο Ενέργειας της 29ης Φεβρουαρίου 1994 καλούσε την 
Επιτροπή να υποβάλει έκθεση σχετικά με την κοινοτική νομοθεσία σε θέματα ενέργειας, 
συνοδευόμενη από προτάσεις για την απλούστευση και τον περιορισμό της νομοθεσίας 
αυτής όπου αυτό κρίνεται απαραίτητο και εφικτό. 
Κατόπιν αυτού, η Επιτροπή ανέλαβε την εξέταση της νομοθεσίας σε θέματα ορθολογικής 
εκμετάλλευσης της ενέργειας και της νομοθεσίας που αφορά το πετρέλαιο. Σύμφωνα με 
τις συστάσεις που απέρρεαν από μια πρώτη εξέταση του προβλήματος από τις υπηρεσίες 
του Συμβουλίου, η Επιτροπή προέβη σε μια επίσημη διαβούλευση της συμβουλευτικής 
επιτροπής SAVE (για τις διατάξεις που αφορούν την ενεργειακή αποτελεσματικότητα) και 
της ομάδας ανεφοδιασμού σε πετρέλαιο (GAP). Η Επιτροπή έλαβε ιδιαίτερα υπόψη στην 
παρούσα έκθεση της, τις απόψεις που διατυπώθηκαν σχετικά. 
Εξάλλου, η Επιτροπή συγκρότησε τον Σεπτέμβριο του 1994 μία ομάδα ανεξάρτητων 
εμπειρογνωμόνων, προεδρευομενη από τον κ. Bernharçj MOLITOR, για την απλούστευση των 
νομοθετικών και διοικητικών διαδικασιών. Η ομάδα αυτή έλαβε εντολή να εξετάσει τις 
επιπτώσεις της κοινοτικής και εθνικής νομοθεσίας επί της απασχόλησης και της 
ανταγωνιστικότητας, προκειμένου να πραγματοποιηθούν ενδεχομένως ορισμένες 
απλουστεύσεις κατόπιν δε να υποβάλει έκθεση στην Επιτροπή πριν από το Ευρωπαϊκό 
Συμβούλιο των Καννών. 
Η ομάδα αυτή, αφού πραγματοποίησε εννέα συνεδριάσεις, εξέδωσε την έκθεση της κατά 
την τελευταία της σύσκεψη στις 10 Ιουνίου 1995. 
Το Ευρωπαϊκό Συμβούλιο στις Κάννες έλαβε γνώση της έκθεσης. Η Επιτροπή 
/ί ék 
διατύπωσε, με την ευκαιρία αυτή, τη συνολικά θετική γνώμη της επί των προτάσεων του 
κεντρικού κειμένου της έκθεσης. 
Μεταξύ των προτάσεων αυτών, η ομάδα προτείνει να αποτιμηθεί η υπάρχουσα νομοθεσία 
σε σχέση προς ορισμένα κριτήρια που αφορούν ιδίως την σκοπιμότητα της, τις επιπτώσεις 
της επί της οικονομίας και της πρακτικής εφαρμογής της. 
Η Επιτροπή έλαβε επίσης τα εν λόγω κριτήρια υπόψη κατά την εκπόνηση της παρούσας 
έκθεσης για την αναθεώρηση της κοινοτικής νομοθεσίας σε θέματα ενέργειας. 
Στη συνέχεια παρατίθενται οι προτάσεις που η Επιτροπή διατυπώνει στην τρέχουσα 
κατάσταση προβληματισμού καθώς και οι αιτιάσεις που αυτές ανακινούν. Οι προτάσεις 
αυτές συγκεντρώνονται κατά θέματα (ορθολογική αξιοποίηση· πετρέλαιο), καθένα από τα 
οποία υποδιαιρείται σε δύο κεφάλαια. Το πρώτο κεφάλαιο παραθέτει πίνακα των πράξεων 
οι οποίες μπορούν ενδεχομένως να καταργηθούν. Το δεύτερο κεφάλαιο περιέχει τις 
πράξεις των οποίων η διατήρηση κρίνεται σκόπιμη, με την επιφύλαξη ενδεχομένως 
ορισμένων προσαρμογών. 
Η Επιτροπή σκοπεύει να συνεχίσει την αναθεώρηση της ενεργειακής νομοθεσίας σε άλλους 
τομείς που δεν καλύπτονται από αυτήν την έκθεση. 
Α. Νουοθεσία σε θέυατα ορθολογικής χρησιμοποίησης της ενέργειας 
α. Πράξεις προς κατάργηση 
Τα έτη 1976 μέχρι 1979, το Συμβούλιο και η Επιτροπή είχαν διατυπώσει ορισμένες 
συστάσεις σχετικά με τα μέτρα που προορίζονταν να διευκολύνουν την 
ορθολογικότερη χρησιμοποίηση της ενέργειας. Η Επιτροπή αφού εξέτασε την 
αποτελεσματικότητα τους συνεπέρανε ότι τα μέτρα αυτά σήμερα έχασαν μεγάλο 
μέρος της πρακτικής τους σημασίας. 
1. 76/492/ΕΟΚ: 
Σύσταση του Συμβουλίου της 4ης Μαΐου 1976 περί της ορθολογικής 
χρησιμοποιήσεως της ενεργείας διάτης προαγωγής της θερμικής μονώσεως 
των κτιρίων. 
Η σύσταση αυτή προτείνει την οργάνωση εκστρατειών ενημέρωσης του 
κοινού ώστε αυτό να είναι σε θέση να γνωρίζει τα καταλληλότερα μέτρα για 
τη βελτίωση της μόνωσης των κατοικιών και για τη θέσπιση εναρμονισμένων 
προδιαγραφών αναφοράς για τη θερμομόνωση, σε κοινοτικό επίπεδο. 
2. 76/493/ΕΟΚ: 
Σύσταση του Συμβουλίου της 4ης Μαΐου 1976 περί της ορθολογικής 
χρησιμοποιήσεως της ενεργείας στις εγκαταστάσεις θερμάνσεως των 
υφισταμένων κτιρίων. 
Με τη σύσταση αυτή προτείνεται ο εξοπλισμός στα υπάρχοντα μερικώς 
κατειλημμένα ή κατοικούμενα κτίρια των εγκαταστάσεων παραγωγής 
θερμότητας με ένα σύστημα ικανό να ρυθμίζει την κατανάλωση θερμότητας. 
Για τη συντήρηση και τον έλεγχο των γεννητριών θερμότητας, προτείνεται 
επίσης η περιοδική επιθεώρηση τους και τέλος η εγκατάσταση ενός 
συστήματος μέτρησης ζεστού νερού σε κάθε κτίριο πολλαπλών κατοικιών 
(πολυκατοικίες). 
3. 77/712/ΕΟΚ: 
Σύσταση του Συμβουλίου της 25ης Οκτωβρίου 1977 περί ρυθμίσεως της 
θερμάνσεως, παραγωγής ζεστού νερού οικιακής χρήσεως και μέτρησης των 
ποσοτήτων θερμάνσεως στα καινούργια κτίρια. 
Με τη σύσταση αυτή ενθαρρύνεται η ρύθμιση και ο έλεγχος της 
κατανάλωσης θερμότητας στα κτίρια, καθώς και των θερμοκρασιών όταν 
αυτά κατοικούνται ή όταν μένουν ακατοίκητα. Σε ό,τι αφορά την παραγωγή 
ζεστού νερού οικιακής χρήσεως, η θερμοκρασία του κατά την είσοδο του 
στο δίκτυο δεν θα πρέπει να υπερβαίνει τους 60 βαθμούς Κελσίου ενώ 
προβλέπεται ο εξοπλισμός με όργανα μέτρησης που επιτρέπουν την 
ισόρροπη κατανομή των βαρών μεταξύ κατοίκων του κτιρίου, ώστε να μπορεί 
να μετρηθεί η ποσότητα της θερμότητας στα νέα κτίρια. 
4. 79/167/ΕΚΑΧ, ΕΟΚ, ΕΥΡΑΤΟΜ: 
Σύσταση του Συμβουλίου, της 5ης Φεβρουαρίου 1979, περί μειώσεως των 
ενεργειακών αναγκών των κτιρίων στην Κοινότητα. 
Με τη σύσταση αυτή προτείνονταν μέχρι το 1985, η εφαρμογή επενδυτικών 
προγραμμάτων για τον περιορισμό της ενεργειακής ζήτησης, με τη βελτίωση 
της θερμομόνωσης των κτιρίων, την ελάττωση του υπερβολικού εξαερισμού 
και την καλύτερη απόδοση των συστημάτων θέρμανσης και ψύξης. Το 
κείμενο αναφέρεται επίσης στην ανάγκη εκπόνησης αναλύσεων κόστους-
αποτελεσματικότητας που παρουσιάζει πραγματικό ενδιαφέρον ως αρχή. 
5. 88/285/ΕΟΚ: 
Σύσταση της Επιτροπής της 29ης Μαρτίου 1988 για τη χρηματοδότηση από 
τρίτους. 
Με τη σύσταση προτείνεται στα κράτη μέλη η λήψη μέτρων για να 
ενθαρρυνθεί η προσφυγή σε χρηματοδότηση τρίτων σε ό,τι αφορά τις 
επενδύσεις σε θέματα ενεργειακής αποτελεσματικότητας, όπως η εξάλειψη 
διαφόρων νομοθετικών και διοικητικών φραγμών, η ενθάρρυνση ιδιωτικών ή 
δημοσίων επιχειρήσεων, η χορήγηση επιδοτήσεων, κλπ. 
Από την εποχή που οι πέντε αυτές συστάσεις ετέθησαν σε ισχύ, οι υπόψη τομείς 
καλύφθηκαν εκ νέου με την οδηγία 93/76/ΕΟΚ του Συμβουλίου της 13ης 
Σεπτεμβρίου 1993 που αποσκοπούσε στον περιορισμό των εκπομπών του διοξειδίου 
του άνθρακα με τη βελτίωση της ενεργειακής αποτελεσματικότητας (SAVE). Η 
Επιτροπή θεωρεί ότι οι συστάσεις αυτές (αριθ. 1 έως 5), που ξεπεράστηκαν από την 
εξέλιξη του νομοθετικού έργου της Κοινότητας και οι οποίες δεν έχουν πλέον λόγο 
ύπαρξης, δεν πρέπει να περιλαμβάνονται μεταξύ των νομοθετικών και άλλων 
πράξεων σχετικά με την ενέργεια. 
Δύο ακόμη συστάσεις παρέστη επίσης ανάγκη να εξετασθούν : 
6. 76/496/ΕΟΚ: 
Σύσταση του Συμβουλίου της 4ης Μαΐου 1996 περί της ορθολογικής 
χρησιμοποιήσεως της ενεργείας που απαιτείται για τη λειτουργία των 
οικιακών ηλεκτρικών συσκευών. 
Στη σύσταση ζητείται η θέσπιση κάθε μέτρου που κρίνεται χρήσιμο για την 
ενημέρωση των καταναλωτών ενέργειας,σε ό,τι αφορά τις συσκευές με την 
τοποθέτηση μιας ετικέτας, αλλά και ενημέρωση με εκστρατείες 
πληροφόρησης σε εθνικό επίπεδο. 
Ο τομέας εφαρμογής της σύστασης αυτής καλύφθηκε από την οδηγία του 
Συμβουλίου της 14ης Μαΐου 1979 σχετικά με την ενημέρωση των 
καταναλωτών, για την κατανάλωση ενεργείας των οικιακών συσκευών, μέσω 
ετικετών (79/530/ΕΟΚ), οδηγία η οποία καταργήθηκε και αντικαταστάθηκε με 
άλλη οδηγία (92/75/ΕΟΚ του Συμβουλίου της 22ας Σεπτεμβρίου 1992 για την 
ένδειξη της κατανάλωσης ενέργειας και λοιπών πόρων των οικιακών 
συσκευών με την επισήμανση και την παροχή ομοιόμορφων πληροφοριών 
σχετικά. 
Κατά συνέπεια, η Επιτροπή θεωρεί ότι η εν λόγω σύσταση μπορεί να διαγραφεί από 
τις νομοθετικές πράξεις και τις άλλες ρυθμίσεις σχετικά με την ενέργεια. 
7. 80/823/ΕΟΚ: 
Σύσταση της Επιτροπής της 29 Ιουλίου 1980 περί της ορθολογικής 
χρησιμοποιήσεως της ενεργείας στις βιομηχανικές επιχειρήσεις. 
Η αρχή του κοινοτικού προγράμματος "Ενεργειακό λεωφορείο" βασίζονταν 
στη σύσταση αυτή, της οποίας απετέλεσε το μόνο συγκεκριμένο 
αποτέλεσμα. Σήμερα το πρόγραμμα αυτό δεν υπάρχει πλέον. Οι αρχές που 
περιέχονται στη σύσταση ενσωματώθηκαν εξάλλου στην οδηγία 93/76/ΕΟΚ 
(SAVE). Στην τελευταία αυτή οδηγία περιλαμβάνονται πράγματι οι έλεγχοι, 
το δε "ενεργειακό λεωφορείο" συνιστά ένα είδος ελέγχου. 
Τα άλλα σημεία της σύστασης έχασαν όλη τους την ουσία. Για παράδειγμα, 
η Επιτροπή δεν τροφοδότησε τις τράπεζες δεδομένων που αφορούν το 
κοινοτικό σύστημα πληροφόρησης, εθνικής βοήθειας και διαβούλευσης τα 
τελευταία δέκα χρόνια. Εξάλλου, η σύμβαση μεταξύ της Επιτροπής και των 
ενδιαφερομένων για την πραγματοποίηση των στόχων του κοινοτικού 
προγράμματος "ενεργειακό λεωφορείο" δεν υπάρχει πια. 
Η Επιτροπή θεωρεί λοιπόν ότι η σύσταση αυτή δεν πρέπει να συγκαταλέγεται πλέον 
μεταξύ των νομοθετικών και άλλων ρυθμίσεων σχετικών με την ενέργεια. 
β. Πράξεις που δεν πρέπει να καταργηθούν 
Αντίθετα προς τα κείμενα που προαναφέρονται στην έκθεση, ορισμένες πράξεις 
που αφορούν την ενεργειακή αποτελεσματικότητα, εν μέρει ξεπερασμένες, θα 
μπορούσαν να διατηρηθούν, είτε επειδή δεν ενσωματώνονται εξ'ολοκλήρου στην 
οδηγία SAVE ή σε κάποια άλλη νομοθετική πράξη, είτε επειδή διατηρούν κάποια 
αξία για την πραγματοποίηση του στόχου που τείνει στη βελτιωμένη χρησιμοποίηση 
ενέργειας. 
1. 77/713/ΕΟΚ: 
Σύσταση του Συμβουλίου της 25ης Οκτωβρίου 1977, περί της ορθολογικής 
χρησιμοποιήσεως της ενεργείας στις βιομηχανικές επιχειρήσεις. 
Η σύσταση αυτή καλύπτεται σήμερα μόνο εν μέρει από την οδηγία 
93/76/ΕΟΚ (SAVE) που αναφέρεται απλώς σε "προγράμματα που 
αποσκοπούν να ενθαρρύνουν την περιοδική πραγματοποίηση διαγνωστικών 
ενεργειακών ελέγχων ...", ενώ η σύσταση 77/713/ΕΟΚ αναφέρεται εξάλλου: 
* στη συγκρότηση οργάνων ή δημοσίων υπηρεσιών επιφορτισμένων με 
την οργάνωση εκστρατειών πληροφόρησης, ευαισθητοποίησης και 
ενθάρρυνσης για την εξοικονόμηση ενέργειας· 
* στην παραβολή των εμπειριών σε εθνικό και μάλιστα σε κοινοτικό 
επίπεδο· 
* στη σύνταξη ειδικού κεφαλαίου για την ενέργεια κατά την εκπόνηση 
της ετήσιας έκθεσης των επιχειρήσεων. 
Για τον λόγο αυτόν η Επιτροπή θεωρεί ότι, παρά την μη υποχρεωτική της φύση, 
η σύσταση αυτή θα μπορούσε επωφελώς να διατηρηθεί. 
78/170/EOK: 
Οδηγία του Συμβουλίου της 13ης Φεβρουαρίου 1978 περί λειτουργίας των 
μονάδων παραγωγής θερμότητας για τη θέρμανση χώρων και την παραγωγή 
ζεστού νερού σε υπάρχοντα και σε νέα μη βιομηχανικά κτίρια καθώς και περί 
της μονώσεως του δικτύου διανομής ζεστού νερού οικιακής χρήσεως στα 
νέα μη βιομηχανικά κτίρια. 
Η προσαρμογή της εν λόγω οδηγίας έγιγε κατά αρκετά διαφορετικό τρόπο 
από ένα κράτος μέλος σε άλλο, επειδή δεν προβλέπει ακριβείς ποιοτικούς 
στόχους. Ωστόσο, η οδηγία αυτή της οποίας το περιεχόμενο 
χρησιμοποιήθηκε εν μέρει στη νέα οδηγία 92/42/ΕΟΚ του Συμβουλίου, της 
21ης Μαΐου 1992 σχετικά με τις απαιτήσεις απόδοσης των νέων λεβήτων 
ζεστού νερού που τροφοδοτούνται με υγρά ή αέρια καύσιμα, εμφανίζει 
πολλές διαφορές, πράγμα το οποίο θα μπορούσε να δικαιολογήσει τη 
διατήρηση της. 
Οι κύριες διαφορές μεταξύ των δύο αυτών οδηγιών είναι: 
η οδηγία 78/170 αφορά όλα τα καύσιμα και όχι μόνο τα υγρά ή αέρια 
καύσιμα, όπως αυτό συμβαίνει στην οδηγία 92/42 
η οδηγία 78/170 αναφέρεται σε όλες τις δευτερεύουσες μορφές 
ενέργειας, δηλαδή σε όλες τις γεννήτριες θερμότητας και όχι μόνο 
στους λέβητες ζεστού νερού 
η οδηγία 78/170 αναφέρεται επίσης στη μόνωση των συστημάτων 
παροχής θερμότητας και ζεστού νερού οικιακής χρήσεως. Όμως 
αυτά δεν καλύπτονται από τη νέα οδηγία 92/42 
στην οδηγία 78/170 γίνεται λόγος για εγκαταστάσεις θέρμανσης στο 
σύνολο τους και όχι μόνο για τους λέβητες νερού, όπως το προβλέπει 
η οδηγία 92/42 
τέλος η νέα οδηγία 92/42 δεν κάνει αναφορά στους νέους λέβητες 
ζεστού νερού ονομαστικής ισχύος περιλαμβανομένης μεταξύ 4 και 400 
Kw, ενώ η οδηγία 78/170 αφορά επίσης τον ατμό θερμού αέρα χωρίς 
περιορισμό ισχύος. 
Η Επιτροπή προτείνει λοιπόν τη διατήρηση της οδηγίας 78/170/ΕΟΚ αφού 
αυτή συμπληρώνει την οδηγία 92/42/ΕΟΚ. 
Β. Πετρελαϊκή νομοθεσία 
Η Επιτροπή προέβη επίσης στην εξέταση ορισμένων νομοθετικών πράξεων σε θέματα 
πετρελαίου. Τα αποτελέσματα της εξέτασης αυτής παρουσιάζονται παρακάτω: 
α· Νουοθετικές ποάΕεις προς κατάργηση 
1. 1038/79 (ΕΟΚ): 
Κανονισμός (ΕΟΚ) του Συμβουλίου της 24ης Μαΐου 1979, περί κοινοτικής 
ενισχύσεως σε πρόγραμμα έρευνας υδρογονανθράκων στη Γροιλανδία. 
Το πρόγραμμα εγκαταλείφθηκε εδώ και πολύ καιρό. Η νομοθετική πράξη δεν έχει 
πλέον λόγους ύπαρξης. Η Επιτροπή προτείνει λοιπόν την κατάργηση του. 
2. 'Αλλες κοινοτικές πράξεις δεν έχουν πλέον πρακτική εφαρμογή. Αυτές 
αφορούν την ενημέρωση της Επιτροπής σχετικά με τις εισαγωγές και 
εξαγωγές υδρογονανθράκων. Η εφαρμογή των πράξεων αυτών ανεστάλη 
από το 1981 ήδη, μετά από διαβούλευση της GAP. 
(i) Γνωστοποιήσεις εισαγωγής υδρογονανθράκων, προς την Επιτροπή 
Οι εμπλεκόμενοι κανονισμοί είναι: 
1. 1055/72: 
Κανονισμός (ΕΟΚ) του Συμβουλίου της 18ης Μαΐου 1972, περί 
ανακοινώσεως στην Επιτροπή των εισαγωγών υδρογονανθράκων 
2. 3254/74: 
Κανονισμός (ΕΟΚ) του Συμβουλίου, της 17ης Δεκεμβρίου 1974, 
σχετικά με την εφαρμογή του κανονισμού 1055/72 που αφορά την 
ανακοίνωση προς την Επιτροπή των εισαγωγών 
υδρογονανθράκων για πετρελαϊκά προϊόντα των σημείων 27.10 
Α, Β, CI και CI Ι του κοινού τελωνειακού δασμολογίου. 
Οι απαιτούμενες ανά εξάμηνο ανακοινώσεις κατά επιχείρηση και 
κατ'έτος (προβλέψεις) από τα κράτη μέλη δυνάμει των δύο 
προαναφερομένων κανονισμών, εγκαταλείφθηκαν για το σύνολο των 
υδρογονανθράκων λόγω διαρθρωτικής μεταβολής της αγοράς 
(συμβάσεις spot αντικαθιστούν τις μακροπρόθεσμες συμβάσεις για 
το πετρέλαιο). Εξάλλου, έγινε δυνατό να λαμβάνονται στοιχεία για 
τους υδρογονάνθρακες όλο και πιο λεπτομερή, σε μηνιαία βάση από 
τις δημοσιεύσεις της Στατιστικής Υπηρεσίας των ΕΚ (OSCE-Eurostat), 
ιδίως από τα διαθέσιμα τελωνειακά στοιχεία. 
Η Επιτροπή προτείνει λοιπόν την κατάργηση των δύο αυτών κανονισμών. 
Κατά συνέπεια, οι δύο σχετικοί κανονισμοί εφαρμογής της Επιτροπής (αριθ. 
1068/73 και 2677/75 αντίστοιχα) επίσης καταργούνται. 
(ϋ) Ανακοίνωση προς την Επιτροπή των εξαγωγών υδρογονανθράκων 
1. 388/75: 
Κανονισμός (ΕΟΚ) του Συμβουλίου της 13ης Φεβρουαρίου 1975, 
σχετικά με την ανακοίνωση προς την Επιτροπή των εξαγωγών 
υδρογονανθράκων προς τρίτες χώρες. 
Οι ανακοινώσεις αυτές επίσης εγκαταλείφθηκαν, επειδή αποδείχθηκαν 
λιγότερο εμπεριστατωμένες από ρ,τι τα στοιχεία τα διαθέσιμα στη 
Στατιστική Υπηρεσία των Ευρωπαϊκών Κοινοτήτων (ιδιαίτερα 
τελωνειακής φύσεως στοιχεία) και επιπλέον δεν κάλυπταν παρά μόνο 
ένα μέρος των εξαγωγών υδρογονανθράκων. 
Η Επιτροπή θεωρεί λοιπόν ότι ο κανονισμός αυτός πρέπει να καταργηθεί από 
το Συμβούλιο σε μια προσπάθεια "νομοθετικού ξεκαθαρίσματος". Ο 
αντίστοιχος κανονισμός εφαρμογής της Επιτροπής (αριθ. 2678/75) πρέπει 
επίσης να καταργηθεί. 
β. Νομοθετικές πράξεις που δεν πρέπει να καταργηθούν 
Αλλες νομοθετικές πράξεις που υπάρχουν στον τομέα του πετρελαίου πρέπει 
επίσης να επανεξετασθούν σε ό,τι αφορά την πραγματική τους χρησιμότητα. 
1. 76/491/ΕΟΚ 
Οδηγία του Συμβουλίου της 4ης Μαΐου 1976, περί της κοινοτικής διαδικασίας 
ενημερώσεως και διαβουλεύσεως επί των τιμών του αργού πετρελαίου και 
των προϊόντων πετρελαίου εντός της Κοινότητας. 
Η εν λόγω οδηγία θεσπίστηκε μετά την πρώτη πετρελαϊκή κρίση για να 
υπάρχει αφενός ενημέρωση περί των συνθηκών προμηθείας αργού 
πετρελαίου και πετρελαϊκών προϊόντων και αφετέρου περί της λειτουργίας 
της αγοράς στα διάφορα κράτη. 
μέλη. Η οδηγία αυτή επέτρεψε βελτιωμένη διαφάνεια σχετικά με το κόστος 
και τις τιμές των πετρελαϊκών προϊόντων, στοιχεία απαραίτητα για την καλή 
λειτουργία των αγορών και ιδιαίτερα για την ελεύθερη κυκλοφορία των 
αγαθών εντός της Κοινότητας. 
Η οδηγία αυτή παραμένει ακόμα και σήμερα πολύ χρήσιμη, στις αρχές της. Η 
Επιτροπή προτείνει επομένως να διατηρηθεί. 
Απεναντίας, οι διαδικασίες εφαρμογής της οδηγίας 76/491/ΕΟΚ 
καθορίστηκαν σε μια απόφαση της Επιτροπής (αριθ. 77/190/ΕΟΚ), 
τροποποιημένης αρκετές φορές με μεταγενέστερες αποφάσεις (αριθ. 
79/607/ΕΟΚ και 81/883/ΕΟΚ). 
Οι διατάξεις εφαρμογής περιλαμβάνουν μια σειρά πινάκων προς 
συμπλήρωση, εκ των οποίων ορισμένοι θα μπορούσαν να καταργηθούν, 
επειδή οι συλλεγόμενες πληροφορίες δεν είναι πια χρήσιμες. Είναι έργο της 
Επιτροπής να τροποποιήσει τις αποφάσεις αυτές προκειμένου να τις 
απλοποιήσει. Η ομάδα εμπειρογνωμόνων^ "τιμές πετρελαίου" συμφώνησε με 
την Επιτροπή να απλοποιηθούν οι ζητούμενες πληροφορίες, όπως 
διευκρινίζονται στο παράρτημα, της έκθεσης αυτής. 
γ. Νουοθετικές πράξεις που πρέπει να διατηρηθούν προσωρινά 
Η Επιτροπή προέβη επίσης στην εξέταση άλλων τριών νομοθετικών κειμένων που 
αναφέρονται παρακάτω. 
1. 77/186/ΕΟΚ: 
Απόφαση του Συμβουλίου της 14ης Φεβρουαρίου 1977, περί των εξαγωγών 
αργού πετρελαίου και προϊόντων πετρελαίου από ένα κράτος μέλος σε άλλο 
σε περίπτωση δυσχερειών εφοδιασμού. 
Η απόφαση αυτή αποσκοπούσε κυρίως στο να επιτρέψει, με βάση το παλιό 
άρθρο 103, παράγραφος 4 της συνθήκης ΕΟΚ, να: 
υποβάλονται με την έγκριση της Επιτροπής, οι εξαγωγές προς ένα 
άλλο κράτος μέλος, σε ένα σύστημα αδειών χορηγουμένων 
αυτομάτως αλλά που ισχύουν μόνο 15 μέρες έως ένα μήνα (άρθρο 
πρώτο)· 
αναστέλεται, με την έγκριση της Επιτροπής, η χορήγηση κάθε άδειας 
προς τρίτες χώρες επί 10 εργάσιμες ημέρες ή να περιορίζεται η 
περίοδος ισχύος τους ή ακόμη και να ανακαλείται (άρθρο 2). 
Βασικός σκοπός της απόφασης αυτής ήταν αρχικά (το 1977) να επιβραδύνονται ή 
να περιορίζονται οι διακινήσεις πετρελαίου σε περίπτωση υπερβολικών ανισοτήτων 
στις τιμές μεταξύ κρατών μελών, οι οποίες θα μπορούσαν προκαλέσουν 
ανεξέλεγκτες κινήσεις πετρελαίου. 
Εντούτοις, η εφαρμογή της οδηγίας αυτής έγινε εξαιρετικά δύσκολη λόγω της 
κατάργησης των διατυπώσεων και των ελέγχων στα τελωνεία. Τίποτε δεν επιτρέπει 
να εξασφαλίζεται ότι το πετρελαϊκό προϊόν που περνάει τα "σύνορα" έχει λάβει 
άδεια, ελλείψει της ενδεδειγμένης διοικητικής διαδικασίας σχετικά. 
Αυτή η απόφαση πρέπει να ακυρωθεί τελικώς, αλλά οι ειδήμονες των κρατών μελών 
(στους κόλπους της GAP) εκτιμούν ωστόσο ότι, λόγω της στρατηγικής φύσεως του 
εφοδιασμού σε πετρέλαιο και των δυσχερών συνθηκών εφοδιασμού από το 
εξωτερικό, στις οποίες μπορεί να βρεθεί αντιμέτωπη η Κοινότητα, η απόφαση 
77/186 δεν πρέπει να καταργηθεί παρά μόνο μετά την έκδοση νέας οδηγίας με τίτλο 
"μέτρα κρίσεως". 
Η νέα αυτή οδηγία, για την οποία ήδη η Επιτροπή ξεκίνησε ορισμένες 
προετοιμασίες θα προβλέπει τη λήψη μέτρων ενδεδειγμένων για την ασφάλεια του 
εφοδιασμού της Κοινότητας, σε περίπτωση κρίσεως, πάντα όμως σε συμμόρφωση 
με τους κανόνες της συνθήκης. Θα εκπονηθεί κατά το δυνατόν σύντομα μια 
σχετική πρόταση. 
2. 77/706/ΕΟΚ * 
Απόφαση του Συμβουλίου της 7ης Νοεμβρίου 1977 περί καθορισμού 
κοινοτικού στόχου μειώσεως της καταναλώσεως πρωτογενούς ενεργείας σε 
περίπτωση δυσχερειών εφοδιασμού σε αργό πετρέλαιο και προϊόντα 
πετρελαίου. 
Η απόφαση αυτή είχε καταρτισθεί και θεσπισθεί το 1977 σε μια εποχή όπου 
η Γαλλία δεν είχε ακόμη προσχωρήσει στον Διεθνή Οργανισμό Ενεργείας και 
επομένως δεν υποχρεούνταν να συμμορφωθεί με τους κανόνες του 
οργανισμού αυτού, ιδιαίτερα δε με την υποχρέωση περιορισμού της 
πετρελαϊκής κατανάλωσης, σε περίπτωση δυσχερειών εφοδιασμού (άρθρα 
13 και 14 της PIE). Η απόφαση αριθ. 77/706 προέβλεπε λοιπόν ποσοστώσεις 
(%) σε ό,τι αφορά τη μείωση της κατανάλωσης, ποσοστώσεις 
εναρμονισμένες γενικά με τις διατάξεις του ΔΟΕ οι οποίες και ήταν 
υποχρεωτικές για όλους. 
Στη σχετική επιχειρηματολογία αναφέρονταν επίσης και η επιδίωξη αμοιβαίας 
συμπαράστασης των κρατών μελών μεταξύ τους. Για το λόγο αυτόν, η 
απόφαση αριθ. 77/706 προέβλεπε, σε μια δεύτερη φάση (αποκαλούμενη C2) 
τη δυνατότητα επιβολής προσθέτων περιορισμών της κατανάλωσης, και 
σταθμισμένων (διαφοροποιημένων) μεταξύ 
10 
κρατών μελών, λαμβανομένων υπόψη και των διαφορετικών δυνατοτήτων 
τους να υποκαταστήσουν το πετρέλαιο με άλλες πηγές ενέργειας 
(κάρβουνο, ...) στους θερμοηλεκτρικούς σταθμούς. 
Αυτή η ιδέα - ενδιαφέρουσα καθαυτό - δεν βρήκε πρακτική εφαρμογή 
επειδή οι δυνατότητες υποκατάστασης των πετρελαϊκών προϊόντων στους 
θερμοηλεκτρικούς σταθμούς απεδείχθησαν πολύ ενωρίς σχεδόν αμελητέες. 
Η απόφαση αριθ. 77/706 επομένως δεν έχει λόγο ύπαρξης, εκτός σε ό,τι αφορά 
τις διατάξεις που επιτρέπουν τον συντονισμό των εθνικών μέτρων περιορισμού της 
κατανάλωσης. Για τον λόγο αυτό, η απόφαση αυτή θα πρέπει να καταργηθεί μόνο 
σε περίπτωση που θα έχει θεσπισθεί και τεθεί σε εφαρμογή μια νέα απόφαση με 
την οποία θα ρυθμίζονται οι περιορισμοί της κατανάλωσης που πρέπει να 
πραγματοποιούνται στο σύνολο της Κοινότητας μέσα στα πλαίσια των μηχανισμών 
του ΔΟΕ. 
3. 75/339/ΕΟΚ 
Οδηγία του Συμβουλίου περί της υποχρεώσεως των κρατών μελών να 
διατηρούν ένα ελάχιστο επίπεδο αποθεμάτων ορυκτών καυσίμων στους 
θερμοηλεκτρικούς σταθμούς. 
Πολλά κράτη μέλη θεωρούν ότι η οδηγία αυτή δεν έχει πλέον σήμερα λόγους 
ύπαρξης. Ο κλάδος της ηλεκτρικής ενεργείας εξάλλου δημιουργεί τα αποθέματα 
που χρειάζεται στους θερμοηλεκτρικούς σταθμούς, ανεξάρτητα από την οδηγία. 
Η οδηγία αποτελεί ωστόσο μέρος ενός οπλοστασίου κρίσεως. Θα ήταν επομένως 
προτιμότερο η αποτίμηση της χρησιμότητας της, και ενδεχομένως η απόφαση 
κατάργησης της, να πραγματοποιηθούν σε κάποιο ευρύτερο πλαίσιο κατά την 
εξέταση των νέων μέτρων κρίσεως που θεσπίζονται για την Εσωτερική Αγορά. 
Γ. Περίληψη των συμπερασυάτων 
Περιληπτικά, αφού εξέτασε τους δύο τομείς της ορθολογικής χρησιμοποίησης της 
ενεργείας και του πετρελαίου, η Επιτροπή προτείνει στο Συμβούλιο: 
α. την κατάργηση των εξής πράξεων: 
σε θέματα ορθολογικής αξιοποίησης της ενέργειας: 
1. Σύσταση του Συμβουλίου 76/492/ΕΟΚ 
2. Σύσταση του Συμβουλίου 76/493/ΕΟΚ 
3. Σύσταση του Συμβουλίου 77/712/ΕΟΚ 
11 
4. Σύσταση του Συμβουλίου 79/167/ΕΚΑΧ, ΕΟΚ, ΕΥΡΑΤΟΜ 
5. Σύσταση του Συμβουλίου 76/496/ΕΟΚ 
σε θέματα πετρελαίου: 
1. Κανονισμός (ΕΟΚ) του Συμβουλίου 1038/79 
2. Κανονισμός (ΕΟΚ) του Συμβουλίου 1055/72 
3. Κανονισμός (ΕΟΚ) του Συμβουλίου 3254/74 
4. Κανονισμός (ΕΟΚ) του Συμβουλίου 388/75. 
β. τη διατήρηση της οδηγίας του Συμβουλίου 76/491/ΕΟΚ, με την επιφύλαξη των 
προσαρμογών που απαιτούνται στην απόφαση εφαρμογής της Επιτροπής 
(77/190/ΕΟΚ), όπως ορίζονται στο παράρτημα της έκθεσης. 
γ. τη&ατήρηοη: ." 
σε θέματα ορθολογικής αξιοποίησης της ενέργειας 
1. Σύσταση του Συμβουλίου 77/713/ΕΟΚ 
2. Οδηγία του Συμβουλίου 78/170/ΕΟΚ 
δ. την προσωρινή διατήρηση 
σε θέματα πετρελαίου 
1. Απόφαση του Συμβουλίου 77/186/ΕΟΚ 
2. Απόφαση του Συμβουλίου 77/706/ΕΟΚ 
3. Οδηγία του Συμβουλίου 75/339/ΕΟΚ 
Σε περίπτωση που ληφθεί απόφαση κατάργησης των πράξεων που προαναφέρονται, η 
Επιτροπή θα πρέπει στη συνέχεια να προχωρήσει στην κατάργηση και των εξής 
πράξεων: 
σε θέματα ορθολογικής χρησιμοποίησης της ενέργειας: 
1. Σύσταση της Επιτροπής 88/285/ΕΟΚ 
2. Σύσταση της Επιτροπής 80/823/ΕΟΚ 
12 
σε θέματα πετρελαίου 
1. Κανονισμός (ΕΟΚ) της Επιτροπής 1068/73 
2. Κανονισμός (ΕΟΚ) της Επιτροπής 2677/75 
3. Κανονισμός (ΕΟΚ) της Επιτροπής 2678/75. 
Δ. Συιιπληρωιιατική δήλωση της Επιτροπής 
Αν και οι αποφάσεις του Συμβουλίου δεν θεωρούνται ως νομοθετικές πράξεις και επομένως 
δεν μπορούν να καταργηθούν, η Επιτροπή έκρινε σκόπιμο να εκφρασθεί για την 
σκοπιμότητα ορισμένων κατά περίπτωση αποφάσεων που η προεδρία του Συμβουλίου είχε 
υποβάλει στην Επιτροπή προς αναθεώρηση. 
Η Επιτροπή είναι της γνώμης ότι οι ακόλουθες αποφάσεις του Συμβουλίου που αναφέρονται 
ήδη σε μια δεσμευτική νομοθετική πράξη, δηλαδή στην οδηγία SAVE, δεν παρουσιάζουν 
πλέον καμία χρησιμότητα. Δεν υπάρχει επομένως ανάγκη να συνεχισθεί η δημοσίευση τους 
ή να εξακολουθούν να αναφέρονται στις μελλοντικές νομοθετικές πράξεις: 
1. Απόφαση του Συμβουλίου της 17ης Δεκεμβρίου 1974 σχετικά με το πρόγραμμα 
κοινοτικής δράσης στον τομέα της ορθολογικής χρησιμοποίησης της ενέργειας. 
2. Απόφαση του Συμβουλίου της 15ης Μαρτίου 1985 σχετικά με την ορθολογική 
χρησιμοποίηση της ενέργειας στον κλάδο της οικοδομής. 
Η κατάσταση σε ό,τι αφορά την ακόλουθη απόφαση είναι απεναντίας κάπως διαφορετική, 
επειδή περιέχει στο παράρτημα της στοιχεία στα οποία μπορεί κανείς να αναφερθεί 
επωφελώς, όπως τα μέτρα που συνιστώνται για την εξοικονόμηση ενέργειας στη γεωργία, 
στο εμπόριο, στις μεταφορές, ... 
3. Απόφαση του Συμβουλίου της 9ης Ιουνίου 1980 σχετικά με τις νέες γραμμές δράσης της 
Κοινότητας σε θέματα εξοικονόμησης ενέργειας. 
Η Επιτροπή επιθυμεί λοιπόν τη διατήρηση της εν λόγω απόφασης. 
13 
ΠΑΡΑΡΤΗΜΑ ΣΧΕΤΙΚΑ ΜΕ ΤΙΣ ΠΡΟΤΕΙΝΟΜΕΝΕΣ ΤΡΟΠΟΠΟΙΗΣΕΙΣ 
ΤΗΣ ΑΠΟΦΑΣΗΣ ΕΦΑΡΜΟΓΗΣ 77/190/ΕΟΚ ΤΗΣ ΟΔΗΓΙΑΣ 76/491/ΕΟΚ 
ΠΕΡΙ ΤΗΣ ΔΙΑΔΙΚΑΣΙΑΣ ΕΝΗΜΕΡΩΣΕΩΣ ΚΑΙ ΔΙΑΒΟΥΛΕΥΣΕΩΣ ΣΧΕΤΙΚΑ 
ΜΕ ΤΙΣ ΤΙΜΕΣ ΤΟΥ ΠΕΤΡΕΛΑΙΟΥ 
Η απόφαση εφαρμογής 77/190/ΕΟΚ και οι μεταγενέστερες τροποποιήσεις της θα 
μπορούσαν να απλοποιηθούν με την εγκατάλειψη ορισμένων πινάκων που κρίνονται 
περιττοί. Πρόκειται για τους πίνακες 1 και 3 προσαρτημένους στην απόφαση εφαρμογής: 
πίνακας 1: - τιμές αργού πετρελαίου - εισαγωγές τιμή 
FOB 
Αρκετά κράτη δεν διαθέτουν πλέον τα στοιχεία αυτά που άλλωστε δεν 
παρουσιάζουν ενδιαφέρον σήμερα. 
τιμή αργού πετρελαίου - εισαγωγές τιμή C.A.F. 
Τα κράτη διαβιβάζουν τις πληροφορίες αυτές κάθε μήνα, για την 
καταχώρηση του αργού πετρελαίου. Μπορούν επομένως τα τριμηνιαία 
στοιχεία να καταργηθούν· 
πίνακας 3:- τιμή εισαγομένων πετρελαϊκών 
προϊόντων. 
Τα στοιχεία που διαβιβάζονται από τα κράτη μέλη δεν είναι ομοιογενή και σε 
ορισμένες περιπτώσεις ούτε αρκετά αντιπροσωπευτικά. 
Απεναντίας, θεωρούμε σκόπιμη τη διατήρηση των πινάκων 2 και 5, ώστε να 
παρακολουθείται η εξέλιξη των περιθωρίων σε επίπεδο διύλισης, στοιχεία πολύ 
χρήσιμα που εξάλλου περιλαμβάνονται στο έγγραφο για την διύλιση: 
πίνακας 2: - κόστος εφοδιασμού σε αργό πετρέλαιο 
C.A.F. (εισαγωγές και εγχώρια 
παραγωγή). 
Ο πίνακας αυτός δίνει τον συνολικό αριθμό όλου του εφοδιασμού σε τόνους 
και σε βαρέλια καθώς και την αντίστοιχη τιμή C.A.F.. Η πληροφορία αυτή 
δεν διατίθεται στις στατιστικές υπηρεσίες ή σε άλλους οργανισμούς-
πίνακας 5: - Έσοδα στην εσωτερική αγορά και τιμές 
στην έξοδο των διυλιστηρίων, 
συμπεριλαμβανομένου και του κόστους 
διάθεσης. 
Οι πληροφορίες που διαβιβάζονται από τα κράτη μέλη αντιστοιχούν σε 
λογιστικά δεδομένα που διαβιβάζονται από τις πετρελαϊκές εταιρείες σε 
βάση σαφώς καθορισμένη στην απόφαση εφαρμογής της οδηγίας. Εξάλλου 
σε αρκετά κράτη μέλη οι εταιρείες υποχρεούνται να διαβιβάζουν τις 
πληροφορίες αυτές στα αρμόδια υπουργεία. 
14 
Επιβάλλεται επίσης να διατηρηθεί ο πίνακας 4 που προβλέπει την κατά μήνα 
κοινοποίηση των τιμών καταναλωτή: 
πίνακας 4: - Τιμές καταναλωτή πετρελαϊκών 
προϊόντων στις 15 κάθε μήνα 
(περιλαμβανομένων των φόρων). 
Τα στοιχεία αυτά κοινοποιούνται σε μηνιαία βάση και δημοσιεύονται στο δελτίο 
πετρελαίου. Δεδομένου του ενδιαφέροντος των πληροφοριών αυτών για την Επιτροπή, 
όπως επίσης και για τα υπουργεία και για τις επαγγελματικές οργανώσεις, στοιχεία που 
επιτρέπουν την παρακολούθηση των τιμών καταναλωτή στις διάφορες αγορές, ο 
πίνακας αυτός πρέπει επομένως να διατηρηθεί. 
15 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΣΧΕΤΙΚΑ ΜΕ ΤΗΝ ΚΑΤΑΡΓΗΣΗ ΟΡΙΣΜΕΝΩΝ ΝΟΜΟΘΕΤΙΚΩΝ ΚΕΙΜΕΝΩΝ 
Εν κατακλείδι της έκθεσης της Επιτροπής σχετικά με την αναθεώρηση της κοινοτικής 
νομοθεσίας σε θέματα ενέργειας, η Επιτροπή προτείνει την κατάργηση των εξής πράξεων: 
Κανονισμός 388/75/ΕΟΚ σχετικά με την ανακοίνωση προς την Επιτροπή των 
εξαγωγών υδρογονανθράκων προς τις τρίτες χώρες 
Κανονισμός 1055/72/ΕΟΚ σχετικά με την ανακοίνωση προς την Επιτροπή των 
εισαγωγών υδρογονανθράκων και κανονισμός 3257/74/ΕΕΚ που εφαρμόζει τον 
κανονισμό 1055/72/ΕΕΚ. 
Κανονισμός 1038/79/ΕΟΚ περί κοινοτικής ενισχύσεως σε πρόγραμμα έρευνας 
υδρογονανθράκων στην Γροιλανδία 
Σύσταση 76/492/ΕΟΚ σχετικά με την ορθολογική χρησιμοποίηση της ενέργειας με 
την προαγωγή της θερμομόνωσης στα κτίρια , 
Σύσταση 76/493/ΕΟΚ σχετικά με την ορθολογική χρησιμοποίηση της ενέργειας στις 
εγκαταστάσεις θέρμανσης των υπαρχόντων κτιρίων 
Σύσταση 77/712/ΕΟΚ σχετικά με τη ρύθμιση της θέρμανσης, της παραγωγής 
ζεστού νερού και τη μέτρηση των ποσοτήτων θερμότητας στα νέα κτίρια 
Σύσταση 79/167/ΕΚΑΧ, ΕΟΚ, ΕΥΡΑΤΟΜ σχετικά με τον περιορισμό της ζήτησης 
ενέργειας των κτιρίων στην Κοινότητα 
Σύσταση 76/496/ΕΟΚ σχετικά με την ορθολογική χρησιμοποίηση της ενέργειας που 
απαιτείται για την λειτουργία των οικιακών ηλεκτρικών συσκευών. 
Οι απαιτούμενες σχετικά νομοθετικές προτάσεις επισυνάπτονται στην παρούσα ανακοίνωση. 
Προτείνεται η εκ μέρους του Συμβουλίου θέσπιση των προτάσεων, ενδεχομένως σύμφωνα 
με τις προβλεπόμενες σχετικά στις συνθήκες διαδικασίες, μετά την έκδοση γνώμης του 
Ευρωπαϊκού Κοινοβουλίου και της Οικονομικής και Κοινωνικής Επιτροπής. 
sfé 
ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ 
ΤΗΣ ^Ï/PZ/Ç (CIS) 
ΠΟΥ ΚΑΤΑΡΓΕΙ ΤΟΝ ΚΑΝΟΝΙΣΜΟ 38W75/EOK 
ΣΧΕΤΙΚΑ ΜΕ ΤΗΝ ΑΝΑΚΟΙΝΩΣΗ ΠΡΟΣ ΤΗΝ ΕΠΙΤΡΟΠΗ 
ΤΩΝ ΕΞΑΓΩΓΩΝ ΥΔΡΟΓΟΝΑΝΘΡΑΚΩΝ ΠΡΟΣ ΤΙΣ ΤΡΙΤΕΣ ΧΩΡΕΣ 
Το Συμβούλιο της Ευρωπαϊκής Ένωσης, 
Έχοντας υπόψη: 
τη συνθήκη ίδρυσης της Ευρωπαϊκής Κοινότητας, και ιδίως τα άρθρα 5 και 213, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, , 
Εκτιμώντας: 
ότι ο κανονισμός 388/75/ΕΟΚ θεσπίστηκε σε μια εποχή όπου η δομή της αγοράς πολύ 
διαφορετική από τη σημερινή, βασίζονταν κυρίως σε μακροπρόθεσμες συμβάσεις 
εφοδιασμού σε αργό πετρέλαιο, ενώ σήμερα οι μακροπρόθεσμες συμβάσεις 
αντικαταστάθηκαν με συμβάσεις "spot", 
ότι οι ανακοινώσεις οι απαιτούμενες ανά εξάμηνο και ανά έτος από τα κράτη μέλη δεν 
ζητήθηκαν πλέον για το σύνολο των υδρογονανθράκων, 
ότι πληροφορίες αυτής της μορφής λεπτομερέστερες και μηνιαίας συχνότητας λαμβάνονται 
σήμερα για τους υδρογονάνθρακες μέσω των δημοσιεύσεων της Στατιστικής Υπηρεσίας των 
Ευρωπαϊκών Κοινοτήτων, ιδίως με βάση τα διαθέσιμα τελωνειακά στοιχεία, 
ότι με τον κανονισμό 388/75/ΕΟΚ δίνονταν δυνατότητα στην Επιτροπή να έχει πρόσβαση σε 
αξιόπιστα στοιχεία και να λαμβάνει τις πληροφορίες τις απαραίτητες για μια συνεπή 
κοινοτική πολιτική εφοδιασμού σε πετρέλαιο, 
ότι οι πληροφορίες που απαιτούνται δεν καλύπτουν πλέον σήμερα παρά ένα μόνον μέρος 
των εξαγωγών υδρογονανθράκων, 
ότι η εφαρμογή του κανονισμού 388/75/ΕΟΚ ανεστάλη το 1981 και έκτοτε δεν κρίθηκε 
σκόπιμο να ξανατεθεί σε ισχύ· 
ότι κατά συνέπεια δεν υπάρχει πλέον ανάγκη να διατηρηθεί ο κανονισμός αυτός εφόσον δεν 
εμφανίζει καμία πρακτική χρησιμότητα 
^7 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο πρώτο 
Ο κανονισμός 388/75/ΕΟΚ καταργείται. 
Αρθρο 2 
Ο παρών κανονισμός απευθύνεται στα κράτη μέλη. 
Βρυξέλλες 
Για το Συμβούλιο 
Ο Πρόεδρος 
ίί 
ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ 
ΤΗΣ ys/Pl/ç ÎC"S) 
ΠΟΥ ΚΑΤΑΡΓΕΙ ΤΟΝ ΚΑΝΟΝΙΣΜΟ 1055/72/ΕΟΚ 
ΣΧΕΤΙΚΑ ΜΕ ΤΗΝ ΑΝΑΚΟΙΝΩΣΗ ΠΡΟΣ ΤΗΝ ΕΠΙΤΡΟΠΗ 
ΤΩΝ ΕΙΣΑΓΩΓΩΝ ΥΔΡΟΓΟΝΑΝΘΡΑΚΩΝ 
Το Συμβούλιο της Ευρωπαϊκής Ένωσης, 
Έχοντας υπόψη: 
την συνθήκη ίδρυσης της Ευρωπαϊκής Κοινότητας, και ιδίως τα άρθρα 5 και 213, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι ο κανονισμός 1055/72/ΕΟΚ θεσπίστηκε σε μια εποχή όπου η δομή της αγοράς, πολύ 
διαφορετική από τη σημερινή, βασίζονταν κυρίως σε μακροπρόθεσμες συμβάσεις 
εφοδιασμού σε αργό πετρέλαιο, ενώ σήμερα οι μακροπρόθεσμες συμβάσεις 
αντικαταστάθηκαν με συμβάσεις "spots", 
ότι οι ανακοινώσεις οι απαιτούμενες ανά εξάμηνο και ανά έτος από τα κράτη μέλη δεν 
ζητήθησαν πλέον για το σύνολο των υδρογονανθράκων, 
ότι πληροφορίες αυτής της μορφής λεπτομερέστερες και μηνιαίας συχνότητας λαμβάνονται 
σήμερα για τους υδρογονάνθρακες μέσω των δημοσιεύσεων της Στατιστικής Υπηρεσίας των 
Ευρωπαϊκών Κοινοτήτων, ιδίως με βάση τα διαθέσιμα τελωνειακά στοιχεία, 
ότι με τον κανονισμό 1055/72/ΕΟΚ δίνονταν δυνατότητα στην Επιτροπή να έχει πρόσβαση 
σε αξιόπιστα στοιχεία και να λαμβάνει τις πληροφορίες τις απαραίτητες για μια συνεπή 
κοινοτική πολιτική εφοδιασμού σε πετρέλαιο, 
ότι οι πληροφορίες που απαιτούνται δεν καλύπτουν πλέον σήμερα παρά ένα μόνον μέρος 
των εισαγωγών υδρογονανθράκων, 
ότι η εφαρμογή του κανονισμού 388/75/ΕΟΚ ανεστάλη το 1981 και έκτοτε δεν κρίθηκε 
σκόπιμο να ξανατεθεί σε ισχύ-
ότι κατά συνέπεια δεν υπάρχει πλέον ανάγκη να διατηρηθεί ο κανονισμός αυτός εφόσον δεν 
εμφανίζει καμία πρακτική χρησιμότητα, 
σ 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο πρώτο 
Ο κανονισμός 1055/72/ΕΟΚ καταργείται. 
Αρθρο 2 
Κατά συνέπεια ο κανονισμός εφαρμογής του Συμβουλίου 3254/74 καταργείται επίσης. 
Αρθρο 3 
Ο παρών κανονισμός απευθύνεται στα κράτη μέλη. 
Βρυξέλλες, 
Για το Συμβούλιο 
Ο Πρόεδρος 
*ι& 
ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ - / η / / Λ '/γ <>) 
ΤΗΣ y / C " L / 
ΠΟΥ ΚΑΤΑΡΓΕΙ ΤΟΝ ΚΑΝΟΝΙΣΜΟ 1038/79/ΕΟΚ 
ΣΧΕΤΙΚΑ ΜΕ ΤΗΝ ΚΟΙΝΟΤΙΚΗ ΕΝΙΣΧΥΣΗ ΣΕ ΕΝΑ ΠΡΟΓΡΑΜΜΑ ΕΡΕΥΝΑΣ 
ΥΔΡΟΓΟΝΑΝΘΡΑΚΩΝ ΣΤΗ ΓΡΟΙΛΑΝΔΙΑ 
Το Συμβούλιο της Ευρωπαϊκής Ένωσης, 
Έχοντας υπόψη: 
τη συνθήκη ίδρυσης της Ευρωπαϊκής Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, \ 
Εκτιμώντας: 
ότι ο κανονισμός 1038/79/ΕΟΚ θεσπίσθηκε για την εφαρμογή ενός συγκεκριμένου 
προγράμματος αναζήτησης υδρογονανθράκων στη Γροιλανδία, 
ότι το πρόγραμμα εξετελέσθη σύμφωνα με τους προβλεπόμενους όρους, 
ότι δεδομένων των επιτευχθέντων αποτελεσμάτων το πρόγραμμα αυτό δεν κατέληξε σε 
εμπορική εκμετάλλευση, 
ότι επομένως δεν συντρέχει λόγος διατήρησης μιας άνευ αντικειμένου νομοθετικής πράξης, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Ο κανονισμός 1038/79/ΕΟΚ καταργείται. 
Αρθρο 2 
Ο παρών κανονισμός απευθύνεται στα κράτη μέλη. 
Βρυξέλλες 
Για το Συμβούλιο 
Ο Πρόεδρος 
Ζ/ 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
ΤΗΣ 
ΠΟΥ ΚΑΤΑΡΓΕΙ ΤΗ ΣΥΣΤΑΣΗ 76/492/ΕΟΚ 
ΣΧΕΤΙΚΑ ΜΕ ΤΗΝ ΟΡΘΟΛΟΠΚΗ ΧΡΗΣΙΜΟΠΟΙΗΣΗ ΤΗΣ ΕΝΕΡΓΕΙΑΣ 
ΜΕ ΤΗΝ ΠΡΟΑΓΩΓΉ ΤΗΣ ΘΕΡΜΟΜΟΝΩΣΗΣΣΤΑ ΚΤΙΡΙΑ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Έχοντας υπόψη: 
τη συνθήκη ίδρυσης της Ευρωπαϊκής Κοινότητας, 
το σχέδιο της Επιτροπής, 
.κ Εκτιμώντας: 
ότι η σύσταση 76/492/ΕΟΚ θεσπίστηκε με σκοπό την οργάνωση εκστρατειών πληροφόρησης 
του κοινού σχετικά με τα μέσα τα πιο ενδεδειγμένα για τη βελτίωση της μόνωσης των 
κατοικιών και για τη θέσπιση εναρμονισμένων προδιαγραφών αναφοράς για τη 
θερμομόνωση σε κοινοτικό επίπεδο, 
ότι το αντικείμενο της εν λόγω σύστασης καλύφθηκε εκ νέου με την οδηγία 93/76/ΕΟΚ1 του 
Συμβουλίου της 22ας Σεπτεμβρίου 1993 για τον περιορισμό των εκπομπών διοξειδίου του 
άνθρακα με την βελτίωση της ενεργειακής αποδοτικότητας, 
ότι η σύσταση 76/492/ΕΟΚ ξεπεράστηκε με την εξέλιξη των νομοθετικών διαδικασιών της 
Κοινότητας και κατά συνέπεια δεν συντρέχει πλέον λόγος ύπαρξης της, 
ΑΠΟΦΑΣΙΖΕΙ: 
1. Η σύσταση 76/492/ΕΟΚ καταργείται. 
Βρυξέλλες, 
Για το Συμβούλιο 
Ο Πρόεδρος 
ΕΕ L 237 της 22.09.1993, σ. 28 
\2_ 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
ΤΗΣ 
ΠΟΥ ΚΑΤΑΡΓΕΙ ΤΗ ΣΥΣΤΑΣΗ 76/493/ΕΟΚ 
ΣΧΕΤΙΚΑ ΜΕ ΤΗΝ ΟΡΘΟΛΟΓΙΚΗ ΧΡΗΣΙΜΟΠΟΙΗΣΗ ΤΗΣ ΕΝΕΡΓΕΙΑΣ 
ΣΤΙΣ ΕΓΚΑΤΑΣΤΑΣΕΙΣ ΘΕΡΜΑΝΣΗΣ ΤΩΝ ΥΠΑΡΧΟΝΤΩΝ ΚΤΙΡΙΩΝ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Έχοντας υπόψη: 
τη συνθήκη ίδρυσης της Ευρωπαϊκής Κοινότητας, 
το σχέδιο της Επιτροπής, 
Εκτιμώντας: 
ότι η Σύσταση 76/493/ΕΟΚ θεσπίστηκε για να μπορεί να ρυθμίζεται η κατανάλωση 
θερμότητας και ζεστού νερού σε κτίρια κατειλημμένα σε ασυνεχή βάση ή που 
χρησιμοποιούνται ως κατοικίες, 
ότι το αντικείμενο της Σύστασης αυτής καλύφθηκε εκ νέου με την οδηγία 93/76/ΕΟΚ1 του 
Συμβουλίου της 13ης Σεπτεμβρίου 1993 για τον περιορισμό των εκπομπών διοξειδίου του 
άνθρακα με τη βελτίωση της ενεργειακής αποτελεσματικότητας, 
ότι η Σύσταση 76/493/ΕΟΚ ξεπεράστηκε με την εξέλιξη των νομοθετικών διαδικασιών της 
Κοινότητας και επομένως δεν συντρέχει πλέον λόγος ύπαρξης της. 
ΑΠΟΦΑΣΙΖΕΙ: 
1. Η σύσταση 76/493/ΕΟΚ καταργείται. 
Βρυξέλλες, 
Για το Συμβούλιο 
Ο Πρόεδρος 
1 ΕΕ L 237 της 22.09.1993, σ. 28 
τι 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
ΤΗΣ 
ΠΟΥ ΚΑΤΑΡΓΕΙ ΤΗ ΣΥΣΤΑΣΗ 77/712/ΕΟΚ 
ΣΧΕΤΙΚΑ ΜΕ ΤΗΝ ΡΥΘΜΙΣΗ ΤΗΣ ΘΕΡΜΑΝΣΗΣ, 
ΤΗΣ ΠΑΡΑΓΩΓΗΣ ΖΕΣΤΟΥ ΝΕΡΟΥ ΟΙΚΙΑΚΗΣ ΧΡΗΣΗΣ ΚΑΙ 
ΤΗ ΜΕΤΡΗΣΗ ΤΩΝ ΠΟΣΟΤΗΤΩΝ ΘΕΡΜΟΤΗΤΑΣ ΣΤΑ ΝΕΑ ΚΤΙΡΙΑ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Εχοντας υπόψη: 
τη συνθήκη ίδρυσης της Ευρωπαϊκής Κοινότητας, 
το σχέδιο της Επιτροπής, 
Εκτιμώντας: 
ότι η σύσταση 77/712/ΕΟΚ θεσπίστηκε για να προαχθεί η διαφοροποίηση και ο έλεγχος της 
κατανάλωσης θερμότητας στα κτίρια, καθώς και οι θερμοκρασίες κατά το χρονικό διάστημα 
που αυτά είναι κατειλημμένα και όταν δεν κατοικούνται για να εξασφαλισθεί επαρκής 
εξοικονόμηση ενέργειας, 
ότι το αντικείμενο της σύστασης αυτής καλύφθηκε εκ νέου με την οδηγία 93/76/ΕΟΚ1 του 
Συμβουλίου της 13ης Σεπτεμβρίου 1993 για τον περιορισμό των εκπομπών διοξειδίου του 
άνθρακα με τη βελτίωση της ενεργειακής αποτελεσματικότητας, 
ότι η σύσταση 77/712/ΕΟΚ ξεπεράστηκε με την εξέλιξη των νομοθετικών διαδικασιών της 
Κοινότητας και επομένως δεν συντρέχει πλέον λόγος ύπαρξης της. 
ΑΠΟΦΑΣΙΖΕΙ: 
1. Η σύσταση 77/712/ΕΟΚ καταργείται. 
Βρυξέλλες, 
Για το Συμβούλιο 
Ο Πρόεδρος 
ΕΕ L 237 της 22.09.1993, σ. 28 
e4 
ΑΠΟΦΑΣΗ ΤΟΥ ΣΥΜΒΟΥΛΙΟΥ ^ Ι t 
ΤΗΣ v/evu^y 
ΠΟΥ ΚΑΤΑΡΓΕΙ ΤΗ ΣΥΣΤΑΣΗ 79/167/ΕΚΑΧ, ΕΟΚ, ΕΥΡΑΤΟΜ 
ΣΧΕΤΙΚΑ ΜΕ ΤΟΝ ΠΕΡΙΟΡΙΣΜΟ ΤΗΣ ΖΗΤΗΣΗΣ 
ΕΝΕΡΓΕΙΑΣ ΤΩΝ ΚΤΙΡΙΩΝ ΣΤΗΝ ΚΟΙΝΟΤΗΤΑ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Έχοντας υπόψη: 
τη συνθήκη ίδρυσης της Ευρωπαϊκής Κοινότητας, 
την πρόταση της Επιτροπής, 
τη γνώμη του Ευρωπαϊκού Κοινοβουλίου 
.κ τη γνώμη της Οικονομικής και Κοινωνικής Επιτροπής , 
Εκτιμώντας: 
ότι η σύσταση 79/167/ΕΚΑΧ, ΕΟΚ, ΕΥΡΑΤΟΜ θεσπίστηκε με σκοπό την εκπόνηση, μέχρι 
το 1985, επενδυτικών προγραμμάτων για τον περιορισμό της ενεργειακής ζήτησης με τη 
βελτίωση της θερμομόνωσης των κτιρίων, τον περιορισμό του περιττού εξαερισμού και την 
αύξηση της αποτελεσματικότητας των συστημάτων θέρμανσης και ψύξης, 
ότι το αντικείμενο της σύστασης αυτή καλύφθηκε εκ νέου με την οδηγία 93/76/ΕΟΚ1 του 
Συμβουλίου της 13ης Σεπτεμβρίου 1993 για τον περιορισμό των εκπομπών διοξειδίου του 
άνθρακα με τη βελτίωση της ενεργειακής αποτελεσματικότητας, 
ότι η σύσταση 79/167/ΕΚΑΧ, ΕΟΚ, ΕΥΡΑΤΟΜ ξεπεράστηκε με την εξέλιξη των νομοθετικών 
διαδικασιών της Κοινότητας και επομένως δεν συντρέχει πλέον λόγος ύπαρξης της, 
ότι η περίοδος εφαρμογής της σύστασης αυτής 1979-1985 έχει κλείσει, 
ΑΠΟΦΑΣΙΖΕΙ: 
1. Η σύσταση 76/493/ΕΚΑΧ, ΕΟΚ, ΕΥΡΑΤΟΜ καταργείται. 
Βρυξέλλες, 
Για το Συμβούλιο 
Ο Πρόεδρος 
ΕΕ L 237 της 22.09.1993, σ. 28 
1 Γ 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
ΤΗΣ 
ΠΟΥ ΚΑΤΑΡΓΕΙ ΤΗ ΣΥΣΤΑΣΗ 76/496/ΕΟΚ 
ΣΧΕΤΙΚΑ ΜΕ ΤΗΝ ΟΡΘΟΛΟΓΙΚΗ ΧΡΗΣΙΜΟΠΟΙΗΣΗ ΤΗΣ ΕΝΕΡΓΕΙΑΣ 
ΠΟΥ ΑΠΑΙΤΕΙΤΑΙ ΠΑ ΤΗ ΛΕΙΤΟΥΡΓΙΑ ΤΩΝ ΟΙΚΙΑΚΩΝ ΗΛΕΚΤΡΙΚΩΝ ΣΥΣΚΕΥΩΝ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη ίδρυσης της Ευρωπαϊκής Κοινότητας, 
το σχέδιο της Επιτροπής, 
Εκτιμώντας: 
ότι η σύσταση 76/496/ΕΟΚ θεσπίστηκε για να ενθαρρυνθεί η χρησιμοποίηση κάθε 
απαιτούμενου μέτρου για την ενημέρωση των αγοραστών σχετικά με την ανά μονάδα 
κατανάλωση ενέργειας κάθε συσκευής με τη βοήθεια μιας ετικέτας, καθώς και με τη 
βοήθεια εκστρατειών ενημέρωσης σε εθνικό επίπεδο, 
ότι το αντικείμενο της σύστασης αυτής καλύφθηκε εκ νέου με την οδηγία 92/75/ΕΟΚ1 του 
Συμβουλίου της 22ας Σεπτεμβρίου 1992 σχετικά με την ένδειξη της κατανάλωσης των 
οικιακών συσκευών σε ενέργεια και σε άλλους πόρους με τη βοήθεια ετικέτας και 
πληροφοριών ενιαίας μορφής σχετικά με τα προϊόντα, 
ότι η σύσταση 76/496/ΕΟΚ ξεπεράστηκε με την εξέλιξη των νομοθετικών διαδικασιών της 
Κοινότητας και επομένως δεν συντρέχει λόγος ύπαρξης της, 
ΑΠΟΦΑΣΙΖΕΙ: 
1. Η σύσταση 76/496/ΕΟΚ καταργείται. 
Βρυξέλλες, 
Για το Συμβούλιο 
Ο Πρόεδρος 
ΕΕ L 237 της 22.09.1993, σ. 28 
7^ 

ISSN 0254-1483 
COM(95) 391 τελικό 
ΕΓΓΡΑΦΑ 
GR 12 11 
Αριθ. καταλόγου : CB-CO-95-435-GR-C 
ISBN 92-77-92766-6 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβσύργο